Spillefilmen "Klumpfisken", der er optaget i og omkring Hirtshals, får i aften gallapremiere i Hjørring.

Der er gallapremiere på den nye danske film "Klumpfisken" i aften. Her kan 230 gæster opleve filmen i Hjørring Biocenter. "Klumpfisken" er instrueret af Søren Balle, som oprindelig er fra Løgstør, og den handler om fiskeren Kesse fra Hirtshals. - Jeg har sommerfugle i maven og er meget spændt på, hvordan publikum tager imod filmen. Jeg håber selvfølgelig, at de kan lide den, og at nordjyderne kan genkende deres eget miljø, siger instruktør Søren Balle. Vendelboen Henrik Birch spiller hovedrollen i filmen. Han har tidligere spillet med i tv-serier som "Rejseholdet", "Krøniken" og "Anna Pihl", og har også været nomineret til en Reumert-pris for bedste mandlige hovedrolle i teateropsætningen af "Klumpfisken". Nu er filmen altså klar til det store lærred. - Det er noget særligt at spille med i en film, som foregår her, hvor jeg er vokset op. Jeg har aldrig været fisker, men føler mig efterhånden som en, fortæller Henrik Birch. Gallapremieren i Hjørring Biocenter er udsolgt. "Klumpfisken" kan opleves i biografer i hele Danmark fra torsdag den 6. marts.